Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: a 6/1999. (II. 1.) OM rendelethez
Paragraph Index: 469

1. A képzési cél A szakirányú továbbképzés célja a gyámügyi szakigazgatás, a családvédelem és családsegítés, valamint a szociális igazgatás területén dolgozó, továbbá e területeken jogi képviseletet vagy más jogalkalmazói tevékenységet ellátó jogászok továbbképzése, az új gyermekvédelmi törvény koncepciójának megfelelő családjogi és más határtudományi, valamint nemzetközi családjogi és gyermekvédelmi ismeretek biztosítása útján. A képzés az első és másodfokú gyámügyi ügyintézőnek, továbbá a családvédelemben és a családsegítésben működők, továbbá a gyermekvédő intézetek, gyermekotthonok szakemberei számára ad az új gyermekvédelmi törvény koncepciójának megfelelő családjogi és nemzetközi családjogi, nemzetközi gyermekvédelmi ismereteket.

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes